Airbus 330 verloor skielik onverklaarbaar krag – praag.co.za — 20 jaar jonk!
‘n Airbus A330-300 van Singapore Airlines met 180 passasiers en 12 bemanningslede aan boord het tydelik die krag van albei sy enjins verloor terwyl dit Saterdag op ‘n vlug van Singapoer na Sjanghai op ‘n hoogte van 39.000 voet deur ‘n storm gevlieg het.
‘n Woordvoerder van die lugdiens sê die vlieëniers het operasionale prosedures gevolg om weer die enjins aan die gang te kry waarna dit veilig in Sjanghai geland het.
Die straler het krag verloor in beide enjins na meer as 3 uur in die lug. Die een enjin het later weer begin werk.
“Die vlieëniers het operasionele prosedures gevolg om normale werking van die tweede enjin te herstel deur die vliegtuig in ‘n beheerde daling te stuur, voordat dit weer kon klim,” luidens die verklaring.
Volgens die Aviation Herald het die vliegtuig op 39.000 voet, 162 myl van Hong Kong se Rolls-Royce Trent 772-enjins opgehou werk.
Die straler het gedaal tot 26.000 voet voor die werking herstel is.
By nadere ondersoek na ‘n veilige landing, het Singapore Airlines gesê geen “onreëlmatighede” kon opgespoor word met die werking van die enjins nie.
Skrywer praagGepubliseer op 29 Mei 2015 Kategorieë Internasionale nuus, NuusSleutelwoord Airbus, behherde daling, daling, Germanwings, Rolls-Royce Trent 772, Singapore Airlines, straler
Vorige Vorige artikel: Tenderhouer in Limpopo ontplof
Volgende Volgende artikel: ANC beplan groot aanlyn-ingryping